دستونک
دمبرتگیں ھیالے دل ءَ ایرمران دیست
 اوست ءَ اگاں دمانے ءَ پہ بدگمان دیست
ارزانیں زندمانی ءِ توشگ گران دیست
 کرن ءِ مساپرء َ وتا دائم روان دیست
آگائ ءَ بہ کرزات ایں اے منزل ءُ تلب
 واب ءِ تہا زمین ءَ چیا آزمان دیست
یہ مہروانیں جمبرے لرزات ماں دیدگاں
 یہ دردواریں ساھگے ماں جمبران دیست
بیاکہ ستر تہاری ءَ دنیایے پوشیتگ
 ستک ءَ دلانی ارش ءِ سرا کلکشان دیست
امروز ءَ من اوں شری کنوکانی زندگی
 تہنائ ءِ مساپر ءُ بے کاروان دیست
زند ءِ شوہاز ءِِ گام اگاں پُشتہ کنزیتگ
 گامے چہ لوگ ءَ پیش بزاں دمبران دیست
راجی مں سرجتگ نہ کدی واھش ءِ زرءَ
 یک واھگے ماں درد ءِ زر ءَ بُک وران دیست
یہ = یک
 زاہدہ رئیس راجی